Jyske Efterretninger, 1816-09-26
Efter alle de Uheld, som i de seenere Aaringer have rammet vor elskede Fædreneland, er det vist nu mere, end nogen Tid, hver god Borgers hellige Pligt, at henvende sin Opmærksomhed paa alt hvad der kan virke og have gavnlig Indflydelse paa national Velstand og enhver i sin Kreds opfordres ved disse Omstændigheder til efter Evne at medvirke til dette vigtige Maal. Man har længe indseet, at det ville være gavnligt, ligesaavel for Landmanden, som for den Handlende, naar det, i Følge vores vise og faderlige Regierings dertil allerede ved Forordningen af 21 Octbr. 1791 givne allernaadigste Tilladelse og Anviisning, blev almindelig antaget og fast lat, at kiøbe Korn af Landmanden til Handel efter Vægt, hvorved Kornets indvortes Værdie i Kiøb og Salg med største Sikkerhed kan bestemmes. Ved at kiøbe Korn efter Vægten vandtes og, at Landmanden, naar han ikke, som hidtil, kunde afsætte slet og ureent Korn, blev nødsaget til at sælge af det bedste og kiernefuldeste eller fremmeste Korn, hvilket Bonden nu i Almindelighed selv beholder til eget Forbrug, samt derhos at beslitte sig paa at dyrke sin Jord saaledes, at den frembragte forsvarlig og godt Korn, for hvilket han naturligviis og kunde vente høiere og bedre Betaling. Med Landmandens Jnteresse forbandtes ogsaa de Handlendes, som, istedenfor til Udlændingen at afsætte deels slet, deels maadelig Korn til en forholdsmæssig ringere Priis, nu kunde levere Landets Korn=Producter saa forsvarlige og gode, som det i Almindelighed er muelig her at frembringe dem. Paa disse Grunde og i bemeldte Hensigt har Kiøbmands Lauget i Aalborg, hvorfra det meste Korn, der frembringes i Aalborg og Viborg Stifter, udføres, efter indbyrdes Forening vedtaget og paa Ære og Samvittighed til forpligtet sig, ei for Eftertiden at modtage og kiøbe Korn til Handel, og Udførsel uden efter Vægt og aldeles intet deraf at kiøbe, som befindes at veie mindre end den ringeste for hver Kornsort herefter anførste Vægt, der efter de her faldende vel rensede Korn-Varers større eller mindre Godhed, nu befindes saaledes : Rug 1 Td. fra 10 Lpd. 8 Pd. til 11 Lpd. 12 Pd. ja 12 Lpd. Byg - fra 8 Lpd. 12 Pd. til 10 Lpd. 8 Pd. ja 11 Lpd. hvid Havre fra 7 Lpd. 8 Pd. til 9 Lpd. broget dito fra 6 Lpd. 12 Pd. til 7 Lpd. 6 Pd. Foranførte Kornkiøb efter Vægt tager sin Begyndelse saalnart Korn af indeværende Aars Afgrøde hidføres til Salg, eller her faldbydes, til hvilken Ende det vil være nødvendigt, at enhver Sælger medbringer saa stor en Prøve, af hver Kornsort der kan fylde en dansk Potte, I det undertegnede herværende Kiøbmands=Laugs Over Kiøbmand og Besiddere herved paa bemeldte Laugs Vegne, bekiendtgiør forestaaende til Almeenvels Fremme sigtende Forening og Vedtægt, tillade vi os Ønsket, at de Herrer Præster og Jordegodseiere af Jver for dette national Anliggende ville skiænke samme deres kraftigste Understøttelse og Medvirkning og til den Ende ikke allene ved deres Tiende, og Landgilde=Korns Hævelse tilholde og formaae Yderne til at rense og kjørne Kornet tilbørlig, og i det mindste levere det, som det er voxet, men endog søge at giøre Almuen det indlysende, hvor gavnligt det ville være for dem selv at bringe herefter de bedste Kornvare til Markedet og ved Anskaffelse af nye og bedre Sædekorn m.v., at bestræbe sig for paa mueligste Maade at forælde sin Kornproducter.